Na temelju članka 12. Etičkog kodeksa nositelja političkih dužnosti u Općini Vladislavci („Službeni glasnik“ Općine Vladislavci broj 5/22), i članka 30. Statuta Općine Vladislavci („Službeni glasnik“ Općine Vladislavci broj /13, 3/17, 2/18, 4/20, 8/20 i 2/21), Općinsko vijeće Općine Vladislavci na 16. sjednici održanoj dana 27. lipnja 2022. godine, donosi

**ODLUKU**

**o osnivanju i imenovanju Etičkog odbora** **Općinskog vijeća Općine Vladislavci**

**Članak 1.**

Osniva se Etički odbor Općinskog vijeća Općine Vladislavci (dalje u tekstu: Etički odbor).

**Članak 2.**

U Etički odbor iz članka 1. imenuju se :

1. Miro Ivanović , predsjednik
2. Anto Šimunović , član
3. Josip Žuljević , član

**Članak 3.**

Poslovi Etičkog odbora su:

* praćenje primjene Etičkog kodeksa nositelja političkih dužnosti u Općini Vladislavci (dalje u tekstu: Etički kodeks)
* zaprimanje prijava o kršenju Etičkog kodeksa,
* pokretanje postupaka na vlastitu inicijativu ili po zaprimljenoj prijavi,
* donošenje odluka iz vlastitog djelokruga,
* predlaganje donošenja Odluka Općinskom vijeću Općine Vladislavci po zaprimljenim prijavama
* drugi poslovi propisani etičkim kodeksom.

**Članak 4.**

Na način rada Etičkog odbora primjenjuju se odredbe Poslovnika Općinskog vijeća Općine Vladislavci o osnivanju i načinu rada radnih tijela Općinskog vijeća Općine Vladislavci dok se na postupak po zaprimljenim prijavama ili na vlastitu inicijativu primjenjuju odredbe Etičkog kodeksa.

**Članak 5.**

Predsjednik i članovi Etičkog odbora ostvaruju pravo na naknadu za rad i druga primanja sukladno važećoj Odluci o visini naknade za rad članova Općinskog vijeća.

**Članak 6.**

Administrativne poslove za Etički odbor obavlja Jedinstveni upravni odjel Općine Vladislavci.

**Članak 7.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 024-03/22-02/03

URBROJ: 2158-41-01-22-02

Vladislavci, 27. lipnja 2022.

**Predsjednik**

**Općinskog Vijeća**

Krunoslav Morović, v.r.